
	1.
	Noteikumu projekts
2.2. pašvaldības ģerboni;
	Iebildums
Anotācijā ir sniegta informācija, ka gadījumā, ja pašvaldībām nav sava apstiprināta ģerboņa, tad tām ir tiesība lietot mazo valsts ģerboni atbilstoši likuma “Par Latvijas valsts ģerboni” 7. pantam. Vēršam uzmanību, ka no noteikumu projekta šāda prasība neizriet. Noteikumu projekta 2.2.apakšpunkts paredz obligātu pašvaldības ģerboņa norādīšanu titullapā. Līdz ar to noteikumu projekts ir precizējams.
Piedāvātā redakcija
-
	Ērika Inkina (TM)

	2.
	Noteikumu projekts
4. Informatīvo izdevumu drukā uz papīra, kas izmantojams otrreizējai pārstrādei.
	Iebildums
Lūdzam izvērtēt minētā regulējuma atbilstību pilnvarojumam, jo atbilstoši Pašvaldību likuma 52. panta trešajai daļai Ministru kabinetam ir jānosaka vizuālā noformējuma prasības pašvaldības informatīvajam izdevumam, nevis prasības, uz kāda veida papīra tas ir drukājams.
Piedāvātā redakcija
-
	Ērika Inkina (TM)

	3.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process 
	Iebildums
No anotācijas var secināt, ka sabiedrības līdzdalība projekta izstrādē netika nodrošināta atbilstoši Ministru kabineta 2021. gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 7. punktam, kā arī Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktam. Ņemot vērā, ka noteikumu projekts skars visas pašvaldības, tad lūdzam noskaidrot ietekmētās sabiedrības grupas viedokli par projektā ietverto regulējumu, attiecīgi aizpildot anotācijas 6. sadaļu.
Piedāvātā redakcija
-
	Ērika Inkina (TM)

	4.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām 
	Iebildums
Anotācijas 1.sadaļā ir sniegta informācija, ka, lai pašvaldības varētu sagatavoties un nodrošināt noteikumu projekta prasību izpildi, noteikumu projektam ir atlikts spēkā stāšanās termiņš – 2023. gada 1. jūlijs (piemēram, ja nepieciešams pašvaldībām vienoties ar tipogrāfiju v.tml.). Lūdzam anotācijā sniegt informāciju, vai pašvaldībām būs ietekme uz tās budžetu, lai nodrošinātu noteikumu projekta prasību izpildi.
Piedāvātā redakcija
-
	Ērika Inkina (TM)

	5.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām 
	Iebildums
Atbilstoši vadlīnijām tiesību akta projekta sākotnējās ietekmes novērtējuma ziņojuma sagatavošanai vienotajā tiesību aktu izstrādes un saskaņošanas portālā projekta anotācijā ir jāsniedz informācija, kā projekts ietekmēs katru no mērķgrupām – tieši vai netieši, kāds ir mērķgrupas lielums (ja to ir iespējams novērtēt), kā arī jebkādu citu skaidrojošu informāciju par mērķgrupu. Ņemot vērā minēto, lūdzam aizpildīt anotācijas 7. sadaļu, jo nav sniegta informācija kā noteikumu projekts ietekmēs pašvaldības.
Papildus lūdzam aizpildīt anotācijas 7.2., 7.3. un 7.4. apakšpunktu, sniedzot informāciju, vai pašvaldībām administratīvais slogs palielināsies, samazināsies vai paliks nemainīgs. Vēršam uzmanību, ka publiskai pārvaldei slogu aprēķina sākot no 1 euro. 
Piedāvātā redakcija
-
	Ērika Inkina (TM)



